లారా వోల్వార్డ్ట్

లారా వోల్వార్డ్ట్ (జననం 26 ఏప్రిల్, 1999) ఒక దక్షిణాఫ్రికా క్రికెటర్.  ఆమె ప్రస్తుతం వెస్ట్రన్ ప్రావిన్స్ అడిలైడ్ స్ట్రైకర్స్, గుజరాత్ జెయింట్స్ ,మాంచెస్టర్ ఒరిజినల్స్ జట్లకు దక్షిణాఫ్రికా తరపున ఆడుతోంది. ఇదివరలో నార్తర్న్ సూపర్ ఛార్జర్స్,   బ్రిస్బేన్ హీట్ తరపున ఆడింది. ఆమె కుడిచేతి వాటం బ్యాటర్. ప్రారంభ బ్యాటర్ గా  ఆడుతుంది.

 వ్యక్తిగత జీవితం 
వోల్వార్డ్ట్ 2017 లో పార్క్లాండ్స్ కళాశాల నుండి పట్టభద్రురాలైంది. ఆమె తరగతిలో 7 విశిష్టతలతో అగ్రస్థానంలో ఉంది. అదే సమయంలో ఆమె ఇతర హెడ్ - ప్రిఫెక్ట్ కానర్ ఫిక్ తో పాటు హెడ్ - ప్రిఫక్ట్ గా పనిచేసింది.

 దేశీయ క్రికెట్ 
వోల్వార్డ్ట్ వెస్ట్రన్ ప్రావిన్స్ U-19 బాలికల జట్టుకు 13 ఏళ్ల వయస్సులో  ఎంపికయింది. అక్టోబర్ 2013లో, ఆమె పశ్చిమ ప్రావిన్స్ సీనియర్ జట్టు తరపున బోలాండ్ మహిళా జట్టుతో  జరిగిన ట్వంటీ20 మ్యాచ్ లో 18 బంతుల్లో 13 పరుగులు చేసింది.  నవంబర్ లో పశ్చిమ ప్రావిన్స్ తరఫున బోలాండ్తో జరిగిన మ్యాచ్లో 14 బంతుల్లో 4 పరుగులు చేసి పరిమిత ఓవర్ల క్రికెట్ ఆడడం ఆరంభించింది. ఆమె 2013 క్రికెట్ దక్షిణాఫ్రికా అండర్ 19 బాలికలలో  అత్యుత్తమ స్కోరర్. 2014లో మళ్లీ పోటీ చేసింది.2015-16 మహిళా ప్రావిన్షియల్ లీగ్  పశ్చిమ ప్రావిన్స్ చివరి  రోజు మ్యాచ్ లో  వోల్వార్డ్ట్ 46 పరుగులు చేసింది. వారు నాల్గవ సంవత్సరాలు వరుసగా టైటిల్ గెలుచుకున్నారు.

నవంబర్ 2017లో, ఆమె మహిళా  బిగ్ బాష్ లీగ్ సీజన్ కోసం బ్రిస్బేన్ హీట్ జట్టులో ఎంపికైంది. నవంబర్ 2018లో , ఇదే సీజన్ కి  బ్రిస్బేన్ హీట్ జట్టులో ఎంపికైంది. సిడ్నీ సిక్సర్స్ జరిగిన ఫైనల్లో ఆమె హీట్ తరఫున ఆడింది. జట్టు టైటిల్ గెలిచింది. 2019 సెప్టెంబరులో దక్షిణాఫ్రికాలో జరిగిన మహిళల టీ20 సూపర్ లీగ్ ప్రారంభ ఎడిషన్ కోసం టెర్బ్లాంచె XI జట్టులో ఆమె ఎంపికైంది.  2020 - 21,  2021 - 22 ఆస్ట్రేలియా వేసవి సీజన్లకు అడిలైడ్ స్ట్రైకర్స్ కు సంతకం చేసిన తరువాత లారా డబ్ల్యు. బి. బి. ఎల్. లో తన ఆటను కొనసాగించింది.

2021లో ది హండ్రెడ్ ప్రారంభ సీజన్ కోసం ఉత్తర  సూపర్ ఛార్జర్స్ ఆమెను నియమించింది. ఏప్రిల్ 2022లో 2022 సీజన్ కోసం  నార్తర్న్ సూపర్చార్జర్స్ ఆమెతో ఒప్పందం కుదుర్చుకుంది. మార్చి 2023లో 2023 ఉమెన్స్ ప్రీమియర్ లీగ్లో 'బెత్ మూనీ' స్థానంలో గుజరాత్ జెయింట్స్ జట్టులో  వోల్వార్డ్ట్ ను  చేర్చారు.

 అంతర్జాతీయ క్రికెట్ 
డిసెంబర్ 2013లో 13 ఏళ్ల వోల్వార్డ్ట్ ను  దక్షిణాఫ్రికా మహిళల అండర్ - 19  జట్టు తరఫున ఆడేందుకు ఆహ్వానించారు. ఆ తర్వాత ఆమె 2013  క్రికెట్ దక్షిణాఫ్రికా అండర్ - 19 మహిళా క్రికెటర్ ఆఫ్ ది ఇయర్ గా ఎంపికైంది.  వోల్వార్డ్ట్ దక్షిణాఫ్రికా మహిళల అండర్ - 19 జట్టుకు  16 సంవత్సరాల వయస్సులో నాయకత్వం వహించింది, ఫిబ్రవరి 2016 లో  ఇంగ్లాండ్తో జరిగిన మూడు మహిళా ఒక రోజు అంతర్జాతీయ మ్యాచ్ ల సిరీస్ లో  మొదటి  మ్యాచ్ తో  ఆరంభించింది. రెండో మ్యాచ్లో త్రిష చెట్టి తో  కలిసి 114 పరుగుల భాగస్వామ్యంలో  ఆమె తొలి అర్ధ శతకం సాధించింది.  ఆమె వెస్టిండీస్ తో జరిగిన మ్యాచ్ లో  కూడా ఆడింది  33 పరుగుల తొలి భాగస్వామ్యంలో 10 పరుగులు చేసింది. 2016 ఆగస్టులో వోల్వార్డ్ట్ దక్షిణాఫ్రికా  అంతర్జాతీయ క్రికెట్లో శతకం సాధించిన అతి చిన్న వయసు క్రికెటర్  (పురుషులు లేదా మహిళల లో) గా నిలిచింది. 17 ఏళ్ల వయస్సులో ఓపెనర్ గా ఐర్లాండ్ మహిళలతో మ్యాచ్ లో ఆడి 105 పరుగుచేసి మలాహిడే, ఐర్లాండ్ లో  67 పరుగుల తేడాతో విజయం సాధించింది.

మే 2017లో క్రికెట్ దక్షిణాఫ్రికా వార్షిక అవార్డు 'ఉమెన్స్ న్యూ కమర్ ఆఫ్ ది ఇయర్' ను ఆమెకు ప్రదానం చేసారు. 2018 మార్చి లో 2018-19 సీజన్ కు ముందు క్రికెట్ దక్షిణాఫ్రికా జాతీయ కాంట్రాక్ట్ పొందిన పద్నాలుగు మందిలో ఆమె ఒకరు. అక్టోబర్ 2018లో వెస్టిండీస్ లో  జరిగిన 2018 ఐసీసీ మహిళల ప్రపంచ ట్వంటీ20 టోర్నమెంట్ కోసం దక్షిణాఫ్రికా జట్టులో ఆమె ఎంపికైంది. జనవరి 2020లో ఆస్ట్రేలియాలో జరిగే 2020 ఐసిసి మహిళల టి20 ప్రపంచ కప్ కోసం దక్షిణాఫ్రికా జట్టులో ఆమె ఎంపికైంది. 23 జూలై 2020న, ఇంగ్లాండ్ పర్యటన ముందు ప్రిటోరియా శిక్షణ ప్రారంభించడానికి దక్షిణాఫ్రికా 24 - మహిళల జట్టులో వోల్వార్డ్ట్ ను ఎంపిక చేశారు.

ఫిబ్రవరి 2022లో న్యూజిలాండ్లో జరిగే 2022 మహిళల క్రికెట్ ప్రపంచ కప్ కోసం దక్షిణాఫ్రికా జట్టులో ఆమె ఎంపికైంది. మే 2022లో, ఆమె యునైటెడ్ అరబ్ ఎమిరేట్స్,  దుబాయ్ లో జరిగిన '2022 ఫెయిర్ బ్రేక్ ఇన్విటేషనల్ టి20'లో బార్మీ ఆర్మీ జట్టు తరఫున ఏడు మ్యాచ్ లు ఆడింది. ఇక్కడ ఆమె రెండు అర్ధ సెంచరీలతో సహా 116.25 స్ట్రైక్ రేట్ తో  మొత్తం 186 పరుగులు చేసింది. జూన్ 2022లో , ఇంగ్లాండ్ మహిళలతో జరిగిన ఏకైక మ్యాచ్ కోసం దక్షిణాఫ్రికా మహిళా  టెస్ట్ జట్టులో వోల్వార్డ్ట్ ను  ఎంపిక చేశారు.  ఆమె 27 జూన్ 2022న దక్షిణాఫ్రికా తరఫున ఇంగ్లాండ్ తో మొదటి టెస్టు ఆడింది. జూలై 2022లో , ఇంగ్లాండ్ లోని  బర్మింగ్హామ్ జరిగిన 2022 కామన్వెల్త్ గేమ్స్ క్రికెట్ టోర్నమెంట్ కోసం దక్షిణాఫ్రికా జట్టులో ఆమె ఎంపికైంది.

 ODI  మ్యాచ్ లలో శతకాలు   
లారా వోల్వార్డ్ట్ ఒక రోజు  అంతర్జాతీయ శతకాలు (సెంచరీ)లు#పరుగులు.మ్యాచ్ప్రత్యర్థిసిటీ / కంట్రీవేదికసంవత్సరం.11057డబ్లిన్ ఐర్లాండ్మలాహిడే క్రికెట్ క్లబ్ గ్రౌండ్2016214918పోచెఫ్స్ట్రూమ్ దక్షిణాఫ్రికాసెన్వెస్ పార్క్2017311765దక్షిణాఫ్రికా చెందిన జోహన్నెస్బర్గ్వాండరర్స్ స్టేడియం2022

 గౌరవాలు 
జూలై 2020లో క్రికెట్ దక్షిణాఫ్రికా వార్షిక అవార్డుల వేడుకలో ఆమె 'దక్షిణాఫ్రికా ఉమెన్స్ క్రికెటర్ ఆఫ్ ది ఇయర్' గా ఎంపికైంది. 

2021 ఐసిసి అవార్డులలో ఆమె ఐసిసి ఉమెన్స్ టి20ఐ టీమ్ ఆఫ్ ది ఇయర్ గా  ఎంపికైంది.

 సూచనలు 
వర్గం:మహిళా క్రీడాకారులు
వర్గం:దక్షిణ ఆఫ్రికా మహిళా క్రికెటర్స్
వర్గం:మహిళా క్రికెట్ క్రీడాకారులు